**Majenco** (germane *Mainz* [majnc]) estas la ĉefurbo de la germana federacia lando Rejnlando-Palatinato, situas apud la kunfluejo de la riveroj Rejno kaj Majno. La urbo apartenas al la ekonomia regiono Rejno-Majno. Ĝi estiĝis el romia setlejo nomata *Mogontiacum*, fondita en la jaro 38 antaŭ Kristo.

Geografio
---------

Majenco etendiĝas sur 97,73 kilometroj alt du kaj havis 220 552 loĝantojn laŭ la lasta oficiala nombro de 2022, tiel ke la loka loĝdenso estas po 2256,75 homoj laŭ kvadrata kilometro.

La Majenca baseno esta fosila sedimentbaseno en germana regiono Rheinhessen, kies sedimentoj grandparte estas el la terciaro, ĉirkaŭ 31 ĝis 19 milionoj da jaroj. Paleografie la Majenca baseno estis tiam golfo de maro, kiu ligis mallongtempe en la oligoceno la tiama norda maro kun la okcidenta paratetiso.

Okazoj
------

Majenco estas inter la germanaj urboj fama pro sia karnavala tradicio.

Ekonomio
--------

La urbo estas konata kiel sidejo de la televidstacio Zweites Deutsches Fernsehen (ZDF), kaj estas sidejo de konata universitato.

Historio
--------

Druso fondis Majencon sub la nomo Mogontiacum en 13 antaŭ Kristo.

Majenco estis de 1797 ĝis 1814 la ĉefurbo de la franca departemento Mont-Tonnerre.

Majenco iĝis en 1946 ĉefurbo de la lando Rejnlando-Palatinato per la decido de la franca generalo Pierre Koenig.

Vidindaĵoj
----------

Katedralo de Majenco
Domo "Zum Römischen Kaiser", nuntempe: Gutenberga Muzeo.
La ĉefa vidindaĵo de Majenco estas la katedralo, kiu iam estis la plej granda preĝejo de Eŭropo. La plej multe vizitata muzeo estas la Gutenberga Muzeo. Menciindas la Princelektista kastelo kaj la Nova sinagogo de Majenco.

Krome ekzistas en Majenco ankoraŭ kelkaj restaĵoj el la romia epoko:

* La monumento de Drusus (Drususstein)
* Restaĵoj de akvedukto (nomataj "Römersteine", t.e. "romiaj ŝtonoj")
* Restaĵoj de romia teatrejo (apud la suda stacidomo)
* Restaĵoj de antikvaj ŝipoj (restaŭritaj kaj ekspoziciataj en la Muzeo pri antikva ŝipveturado en Majenco)
* Restaĵoj de romia Sanktejo (Mater- und Isis-Heiligtum)
* Restaĵoj de romia pordego

Servoj
------

* Akademio de Scienco de Heidelberg
* Instituto de Kemio Max Planck
* Unio de Germanaj Akademioj de Sciencoj

Famuloj rilataj al Majenco
--------------------------

* Endre Bartay, komponisto
* Johannes Gutenberg, inventisto de la moveblaj tipoj en presarto
* Karl Marquard Sauer, filologo kaj verkisto
* Lukács Mösch, piarista monaĥo

Vidu ankaŭ
----------

* la artikolon pri la universitato de Majenco.
* la artikolon pri la Open Ohr Festival.
* Tramtransporto en Majenco

* Kategorio Majenco en la Vikimedia Komunejo (Multrimedaj datumoj)

Bildaro
-------

* Majenco kaj la Rejno ĉirkaŭ la jaro 1900Majenco kaj la Rejno ĉirkaŭ la jaro 1900
* La princelektista kastelo de sudoLa princelektista kastelo de sudo

Partneraj urboj
---------------

* Francio Dijon, 1958 en Francio
* Francio Longchamp (Côte-d'Or), 1966 en Francio (kun la kvartalo Laubenheim)

Esperanto en Majenco
--------------------

la e-lingva urbogvidilo de 1962
Inter la 27-a de decembro 1957 kaj la 3-a de januaro 1958 la 1-a Internacia Seminario de Germana Esperanto-Junularo okazis en Majenco kaj pritraktis la temon "Kulturaj, politikaj kaj ekonomiaj demandoj de la unuiĝo de Eŭropo".

En 1962 aperis la libreto *Aurea Moguntia - profilo de urbo* ("Aurea Moguntia" latine signifas "ora Majenco"), literatura skizo pri la urbo, verkita fare de *W. Theodor Elwert* origine itale, okaze de la 4-a Internacia Kongreso de Italistoj en la urbo, sekve tradukita al Esperanto fare de *Willi Böhm*, kaj en Esperanto eldonita fare de la presoficejo de la urbo Majenco.

La urba esperanta grupo proksime kunlaboras kun la najbara grupo el Wiesbaden.

### Esperantistoj el Majenco

* Rudolf Büsche
* Gernot Ritterspach
* Wolfgang Schwanzer
* Franz Stein

Eksteraj ligiloj
----------------

* oficiala paĝoj de la urbo
* paĝoj de la dua nacia televida kanalo ZDF, kies sidejo estas en Majenco
* paĝoj de la majenca universitato


|  |  |
| --- | --- |
| Bibliotekoj | * PeEnEo: 2960
* GND: 4037124-4
* LCCN: n79091241
* VIAF: 155482669
* ISNI: 0000000123646857
* SUDOC: 026392445
* BNF: 11864862n
* NLA: 36561339
* NKC: ge130057
* BNE: XX456615
 |